**PROIECT DE HOTĂRÂRE**

**privind aprobarea Programului anual municipal pentru acordarea finanţărilor nerambursabile, valabil pe anul 2015**

Consiliul local Călăraşi, județul Călărași,

Având în vedere:

-raportul Direcției Economice, Direcției Tehnice și Direcției Juridice și Administrație Locală nr.25045/08.06.2015;

-expunerea de motive a Primarului municipiului Călăraşi, nr. 25046/08.06.2015;

-prevederile Legii nr. 350/2005 privind regimul finanţărilor nerambursabile din fonduri publice alocate pentru activităţi nonprofit de interes general, cu modificările și completările ulterioare;

- prevederile Hotărârii Consiliului Local nr. 17/2015 privind aprobarea bugetului propriu al municipiului Călărași, pe anul 2015 și estimările pentru anii 2016-2018;

-prevederile art. 36 alin. 2 lit. d și alin. 6 lit. a pct. 6 din Legea administraţiei publice locale nr. 215/2001, republicată, cu modificările şi completările ulterioare;

-prevederile Legii nr. 52/2003 privind transparența decizională în administrația publică, cu cu modificările şi completările ulterioare;

În temeiul art. 45 din Legea administraţiei publice locale nr. 215/2001, republicată, cu modificările şi completările ulterioare,

**H O T Ă R Ă Ş T E:**

**Art.1** Se aprobăProgramul anual municipal pentru acordarea de finanțări nerambursabile a activităților nonprofit de interes general de către Municipiul Călărași pe anul 2015, conform Anexei ce face parte integrantă din prezenta hotărâre, ce va fi publicat în Monitorul Oficial, partea a VI-a.

**Art.2** Primarul municipiului Călărași, prin Aparatul de specialitate –Direcția economică, Direcția Tehnică și Direcția Juridică și Administrație Locală va duce la îndeplinire prevederile prezentei hotărâri.

Secretarul municipiului Călărași, va comunica prezenta celor interesaţi.

**INIȚIATOR,**

**PRIMAR,**

**DANIEL ȘTEFAN DRĂGULIN**

**Vizat,**

**Secretarul municipiului**

**Sârbu Mărgărit**

**Nr. 25046/08.06.2015**

**EXPUNERE DE MOTIVE**

**la proiectul de hotărâre privind aprobarea Programului anual municipal pentru acordarea finanţărilor nerambursabile, valabil pe anul 2015**

Conform prevederilor Legii nr. 350/2005, din fondurile publice se pot acorda, pentru activități nonprofit de interes general, finanțări nerambursabile în vederea desfășurării unor activități, de persoane fizice și juridice fără scop patrimonial, care să asigure condițiile materiale pentru realizarea unor acțiuni, proiecte și programe de interes local.

Calitatea de autoritate finanțatoare o are, conform legii, orice autoritate publică, astfel cum este definită aceasta în Constituţia României, republicată și, în consecință, și Primăria municipiului Călărași.

Pentru asigurarea aplicării principiilor transparenței, liberei concurențe și eficacității utilizării fondurilor publice, coroborat cu prevederile Hotărârii Consiliului Local nr. 17/2015 privind aprobarea bugetului propriu al municipiului Călărași, pe anul 2015 și estimările pentru anii 2016-2018, am inițiat proiectul de hotărâre prin care propun aprobarea Programului anual municipal pentru acordarea finanțărilor nerambursabile pe anul 2015.

Programul anual de finanțări nerambursabile prevede suma de 1750 mii lei pentru proiecte si programe, din următoarele domenii de intervenție: activități sportive și de tineret.

Fata de cele prezentate, supun aprobarii dumneavoastra proiectul de hotarare **privind aprobarea Programului anual municipal pentru acordarea finanţărilor nerambursabile, valabil pe anul 2015**.

**PRIMAR,**

**DANIEL ȘTEFAN DRĂGULIN**

**Direcția Economică Aprobat,**

**Direcția Tehnică**

**DJAL Primar,**

**Nr. 25045/08.06.2015 Daniel Ștefan Drăgulin**

**RAPORT**

**la proiectul de hotărâre privind aprobarea Programului anual municipal pentru acordarea finanţărilor nerambursabile, valabil pe anul 2015**

Având în vedere:

-prevederile Legii nr. 350/2005 privind regimul finanţărilor nerambursabile din fonduri publice alocate pentru activităţi nonprofit de interes general, cu modificările și completările ulterioare;

- prevederile Hotărârii Consiliului Local nr. 17/2015 privind aprobarea bugetului propriu al municipiului Călărași, pe anul 2015 și estimările pentru anii 2016-2018;

-prevederile art. 36 alin. 2 lit. d și alin. 6 lit. a pct. 6 din Legea administraţiei publice locale nr. 215/2001, republicată, cu modificările şi completările ulterioare;

-prevederile Legii nr. 52/2003 privind transparența decizională în administrația publică, cu cu modificările şi completările ulterioare, apreciem ca fiind necesară şi oportună adoptarea măsurii propuse de iniţiator, deoarece scopul programului îl reprezintă stimularea persoanelor fizice și organizațiilor nonprofit din municipiul Călărași, în calitate de beneficiari direcți, beneficiari indirecți fiind locuitorii municipiului Călărași prin asigurarea aplicării principiilor transparenței, liberei concurențe, a tratamentului egal și a eficacității utilizării fondurilor publice.

Calitatea de autoritate finanțatoare o are, conform legii, orice autoritate publică, astfel cum este definită aceasta în Constituţia României, republicată și, în consecință, și Primăria municipiului Călărași.

Programul anual de finanțări nerambursabile prevede suma de 1750 mii lei pentru proiecte si programe din următoarele domenii de intervenție: activități sportive și de tineret.

În conformitate cu prevederile art. 45 din Legea nr. 215/2001 privind administraţia publică locală republicată, cu modificările şi completările ulterioare, supunem spre aprobare prezentul proiect de hotărâre.

Direcția economică Direcția Tehnică

Nae Valentina Gheorghe Marian

DJAL APCL

Papazi Nelu Zane Diana

**Anexa nr. 1 la HCL nr.**

**PROGRAM ANUAL MUNICIPAL**

**pentru acordarea finanţărilor nerambursabile, valabil pe anul 2015**

    Informaţii generale privind autoritatea contractantă, în special denumirea, codul fiscal, adresa, numărul de telefon, telefax şi/sau adresa de e-mail ale persoanei de contact:

Municipiul Călărași, str. București, nr. 140A, judeţul Călărași, telefon 0242/311005, fax 0242318574, e-mail: office@primariacalarasi.ro.

    Programul pentru acordarea finanţărilor nerambursabile - valabil pe anul 2015

    Autoritatea finanţatoare: Municipiul Călărași prin Primăria municipiului Călărași, cu sediul în str. București, nr. 140A, judeţul Călărași, acordă finanţări nerambursabile pentru activităţi nonprofit de interes general, în conformitate cu prevederile Legii nr. 350/2005 privind regimul finanţărilor din fonduri publice alocate pentru activităţi nonprofit de interes general. Domeniile de intervenţie selectate sunt: activități sportive și de tineret.

    Beneficiari direcţi: orice persoană fizică sau persoană juridică fără scop patrimonial - asociaţie sau fundaţie - care desfăşoară activităţi nonprofit sau cult religios recunoscut conform legii, care doreşte să sprijine realizarea unor obiective de interes public general, regional sau local, are dreptul de a participa (în condiţiile Legii nr. 350/2005) la procedura pentru atribuirea contractului de finanţare nerambursabilă.

    Procedura aplicată: finanţarea nerambursabilă acordată din fonduri publice unui beneficiar se va face în baza unui contract de finanţare nerambursabilă încheiat între Municipiul Călărași şi beneficiar, în urma aplicării procedurii selecţiei publice de proiecte, conform Ghidului solicitantului.

    În cazul în care, după prima sesiune, sumele alocate nu vor fi consumate, se vor organiza alte sesiuni până la consumarea integrală a fondurilor

    Bugetul programului: suma totală alocată pentru Program în anul 2015 este de 1750 mii lei, defalcată astfel:

|  |  |  |
| --- | --- | --- |
|  | Domenii | Buget/ mii lei |
|  |  |  |
|  | 1. Proiecte - activităţi sportive şi de tineret | 1750 |

    Prevederi finale: Anunţul de participare la selecţia de proiecte va fi publicat în Monitorul Oficial al României, Partea a VI-a, în două cotidiene de interes local şi pe site-ul autorităţii publice finanţatoare: office@primariacalarasi.ro Perioada de elaborare şi depunere a proiectelor va fi de 30 de zile calendaristice.